# Hareskin

### Izvor: Wikipedija

Hareskin (Hare; Kawchodinne, Kawchottine, "people of the great hares"; Zečje-Krzno). -Pleme američkih Indijanaca sa sjevera Kanade u području koje se prostire od Fort Normana na rijeci Mackenzie i od jezera Great Bear Lake pa skoro do Arkltičkog oceana. Pleme sebe naziva imenom Kawchottine od čega su nastali engleski nazivi Hare ili Hareskin (Rabbitskins) i francuski Peaux-de-Lièvres. Eskimi ih nazivaju Nouga a Chipewyani Kkpayttchare ottiné. Jezično pripadaju porodici Athapaskan, i najsrodniji su plemenima Mountain, Bear Lake i Slavey.

## [uredi] Pod-plemena

- Chintagottine, ili Katagottine (Kra-tha-go'tinné ili "People among the Hares"), na rijeci Mackenzie sjeverno od Fort Good Hope i između rijeke i jezera Great Bear Lake.
- Etatchogottine, sjeverno i istočno od jezera Great Bear i na Great Cape.
- Kawchogottine (Kra-cho-go'tinne, "People of the Big Hares"), sjeveroistočno od Fort Good Hope.
- Kfwetragottine, južno od Fort Good Hope duž Mackenzie Rivera.
- Nellagottine (Nne-lla-go'tinné, "People of the End of the World"), na jezeru Simpson i duž Anderson Rivera.
- Nigottine (Nni-o'tinné, ili "People of the Moss"), oni se drže za ogranak Zečje-Krzno-Kawchogottine Indijanaca, na mjestu gdje se izljeva rijeka Great Bear.
- Satchotugottine (Sa-cho-thu-go'tinné "People of Great Bear Lake"), sjeverno od jezera Great Bear.

## [uredi] Povijest

Hare su neveliko pleme, oko 750 pripadnika (1670.); Ross (1858.) izvještava da im je broj iznosi tek 467 duša. Do kontakta s bijelcima dolazi tek kada ih 1789. susreće Alexander Mackenzie. Tek u ranom 19. stoljeću taj kontakt se pojačava 1805. izgradnjom utvrde Fort Good Hope (danas manje naselje) i 1810. utemeljenjem Fort Normana.

## [uredi] Kultura

Hare su podijeljeni po malenim nomadskim bandama uz donju Mackenzie na Sjeverozapadnim Teritorijima u Kanadi. Lov, ribolov i sakupljanje. Karibu, los slatkovodna riba, manja divljač i nešto divljeg bilja osnova su njihove prehrane. Odjeća je bila od krzana životinja koju su hvatali.

## [uredi] Zečja-Krzna danas

Banda Tulit'a ili Fort Norman danas obitava na Great Bear Riveru a ima ih oko 360. Govore jezikom North Slavey. Banda Radeli Ko ili Fort Good Hope Band naslazi se na istočnoj obali Mackenzie broji 586 duša i govore North Slavey i engleski. Nešto Hare Indijanaca živi s pripadnicima bande Inuuvik na delti Mackenzie Rivera zajedno s Eskimima i Kutchin Indijancima. Danas se zanimaju lovom, traperskim lovom, ribolovim a rade i za razne sjeverozapadne kompanije.

## [uredi] Vanjske poveznice

- Hare Indians

Dobavljeno iz "http://hr.wikipedia.org../../../h/a/r/Hareskin.html"

Kategorije: Athapaskan | Kanadski Indijanci

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Español